[{"text_idx": "#000001", "text": "Mae cawl yn draddodiad Cymreig, yn bendant yn un o brydau mwyaf adnabyddus y wlad ac mae\u2019n arbennig o boblogaidd o gwmpas Dydd Gw\u0302yl Dewi. Yn y bo\u0302n, cawl cig a llysiau ydyw, sy\u2019n flasus ac yn sylweddol, i\u2019ch cynhesu go iawn yn y gaeaf a gallwch ei fwynhau unrhyw adeg o\u2019r flwyddyn. Mae\u2019r rysa\u0301it yn amrywio llawer o le i le, hyd yn oed o deulu i deulu, ac mae gan lawer o bobl leol fam-gu sy\u2019n gwneud yr un gorau"}, {"text_idx": "#000002", "text": "Y cig a ddefnyddir fel arfer yw cig oen ond defnyddir cig eidion neu ham hefyd ac maen nhw yr un mor dda. Bydd unrhyw gyfuniad o wreiddlysiau sy\u2019n mynd a\u0302\u2019ch ffansi yn gweithio; ond mae tatws, moron a swe\u0302ds bron yn orfodol. Hefyd peidiwch ag anghofio\u2019r cennin! Mae cennin yn symbol Cymreig enwog ac nid yw cawl yn gyflawn hebddyn nhw. Sesnwch gyda halen a phupur, ychwanegwch flas gyda pherlysiau a dyna chi."}, {"text_idx": "#000003", "text": "Yn tyfu i fyny, roedd cawl bob amser ar fwydlen cinio\u2019r ysgol ar 1 Mawrth ac mae\u2019n siw\u0302r o fod felly o hyd heddiw. Roedden nhw\u2019n arfer ei weini gyda 2 giwb o gaws a\u2019r peth gorau oedd eu gollwng i mewn am funud neu ddwy, wedyn eu tynnu allan a\u2019u bwyta pan roedden nhw wedi toddi ychydig. Rwy\u2019n cofio gwneud cawl fel dosbarth yn yr ysgol gynradd, ac wedyn yn \u201caddysgu\u201d fy mam i\u2019w wneud gartref wedyn, y tro cyntaf i mi fentro i fyd coginio."}, {"text_idx": "#000004", "text": "Gan fod Dydd Gw\u0302yl Dewi ar y gorwel, dyma fy ffordd i o wneud cawl blasus ar gyfer cinio blasus yn ystod y cyfnod cloi. Efallai na fydd traddodiadwyr yn cytuno a\u0302\u2019m holl gynhwysion ond rwy\u2019n eu hoffi, felly maen nhw\u2019n mynd i mewn. Y peth gwych am hyn yw eich bod yn gallu ei newid yn hawdd, yn dibynnu ar beth rydych chi\u2019n ei hoffi neu beth sydd gennych chi wrth law."}, {"text_idx": "#000006", "text": "Cyn i chi ddechrau, paratowch eich holl lysiau a\u2019u torri yn dalpiau o faint sy\u2019n hawdd i\u2019w bwyta.\nGan ddefnyddio eich hoff sosban ar gyfer gwneud cawl, ychwanegwch sblash o olew olewydd, a thaflwch eich winwns a\u2019ch garlleg wedi\u2019u torri i mewn. Ceisiwch beidio a\u0302\u2019u llosgi fel y gwnes i yn y fideo, mae\u2019n debyg bod ffilmio a choginio yn anodd!\nYchwanegwch y stoc llysiau (neu defnyddiwch stoc cig oen os hoffech chi) a chynheswch nes ei fod yn berwi.\nPan fydd y stoc yn berwi, ychwanegwch eich ciwbiau o gig oen yn ofalus (peidiwch a\u0302\u2019u gollwng i mewn rhag ofn i chi sblasio eich dwylo, dw i wedi dysgu o brofiad). Trowch ef am tua 30 eiliad i frownio\u2019r cig, ac yna\nTrowch y gwres i lawr ychydig ac ychwanegu eich holl lysiau (ychwanegwch ychydig yn rhagor o ddw\u0302r os bydd angen).\nGadewch i\u2019r sosban fudferwi am tua 25 munud, ac yna ychwanegwch y perlysiau a sesnin at eich dant chi gyda halen a phupur\nMudferwch am tua 20 munud arall, ei weini a\u2019i fwynhau."}, {"text_idx": "#000007", "text": "Sw\u0302n 2023 yn datgelu Sesiynau Diwydiant: cyfuniad o arloesi a chanllawiau ymarferol i oleuo a bywiogi'r sin gerddoriaeth Gymraeg."}, {"text_idx": "#000011", "text": "Cofrestrwch ar gyfer e-Gylchlythyr Croeso Caerdydd heddiw i gael newyddion cyffrous, digwyddiadau, cynigion arbennig, pethau i\u2019w gwneud a mwy gan di\u0302m Croeso Caerdydd."}]